Oytun Turfanda. Oytun Turfanda (1947-yilda tugʻilgan) turk balet raqqosasi va baletmeysteri. 1966-1979-yillarda Anqara davlat opera va baleti ansamblida raqqosa va bosh xoreograf boʻlib ishlagan. Hayoti. Oytun Turfanda 1947-yilda Turkiyaning Qirqqach qishlogʻida tugʻilgan. 1957-yilda oilasi bilan Anqaraga koʻchib oʻtgan. Anqara Davlat Konservatoriyasida balet yoʻnalishi boʻyicha oʻqigan. Toʻqqiz yil konservatoriyada oʻqigandan keyin Anqara davlat opera va baletida raqqosa boʻlib ishlay boshlagan.1966-1967-yillarda birinchi marta "Giselle Balesi nomli baletida" "Albercth" rolini oʻynagan. Keyinchalik u koʻplab klassik baletlarda asosiy tarkibdagi raqqosa sifatida ishtirok etgan. 1967-1978-yillarda har yili boʻladigan balet tanlovlarida Ninette de Valua taklifidan soʻng Angliyaning qirollik baletida ishlagan. Oʻsha paytlarda Mehmet Balkanni Varna balet musobaqasi uchun tayyorlagan va Turkiyaga ilk marta bronza medalini keltirgan. Oytun Turfandaning xoreografiyaga qiziqishi ilk marta 1972-yilda Ninette de Valua taklifidan soʻng uygʻonadi. Xalqaro Istanbul festivalida "Pembe Kadın Balesi" baletida chiqish qilgan. Uning balet asarlari Shvetsiya, Bolgariya, Angliya, Yaponiya, Norvegiya va Daniyada sahnalashtirilgan. 1976-yilda SSSRga „Bolshoy balet“ ning 200 yilligini nishonlash marosimiga mehmon sifatida tashrif buyurgan. Oʻsha yili u Yaponiyada „Don Kixot“ baletida va Polshada xoreografiya boʻyicha turk asarlari dasturlarida raqsga tushgan. 1976-yilda Madaniyat vazirligi tomonidan tashkil etilgan "Xalq raqs ansambli"da raqsga tushgan. 1979-1983-yillarda Istanbul Davlat baletida badiiy rahbar boʻlib ishlagan. Oʻzining soʻnggi "Piano" sahna asarini sogʻligʻi bilan bogʻliq muammolar tufayli tugatolmagan. Turfanda 2001-yilda olamdan oʻtgan.